Deklarasyon 
ng tigil-putukan 


Komite Sentral 
Partido Komunista ng Pilipinas 


(PKP) ng unilateral na tigil-putukan ngayong 
panahon ng Kapaskuhan. 

Ang epektibidad ng deklarasyong ito ay mula 
12:00 ng hatinggabi ng Disyembre 23, 2004 hanggang 
12:00 ng hatinggabi ng Enero 2, 2005. 

Ang deklarasyong ito ay isinasagawa bilang paki- 
kiisa sa sambayanang Pilipino sa tradisyunal na pag- 
diriwang ng Pasko at Bagong Taon, at upang bigyang- 
daan ang selebrasyon ng mamamayan at mga rebolu- 
syonaryong pwersa sa ika-36 na anibersaryo ng Parti- 
do Komunista ng Pilipi- 
nas. 

Lahat ng yunit ng 
BHB ay mananatiling ar- 
mado at alerto at han- 
dang lumaban at bumi- 
go sa anumang pag-ata- 
ke at panliligalig ng 
mga regular at paramili- 
tar na pwersa ng AFP at 
PNP. 

Inilalabas ng PKP 
ang deklarasyon sa ka- 
bila ng patuloy na mga 
paglabag ng rehimeng 
Arroyo sa mga nakara- 
ang kasunduan. Kabi- 
lang dito ang mga pina- 
kahuling kasunduan sa 

Oslo, Norway na nagresulta sa suspensyon ng usapang 
pangkapayapaan. Tinalikuran ng GRP ang komitment 
nito na gumawa ng kongkretong pagsisikap para tutu- 
lan at ituwid ang malisyosong pagsasama sa PKP, BHB 
at sa Chief Political Consultant ng NDF Peace Panel na 
si Kasamang Jose Ma. Sison sa listahan ng US ng diu- 
manong mga terorista. Tuluy-tuloy din ang paglabag 
ng GRP at mga armadong pwersa nito sa mga probi- 
syon ng CARHRIHL at karapatang-tao ng mamamayan. 

Inilalabas ng PKP ang deklarasyon kasabay ng 
pagkundena sa sunud-sunod na malulupit na pag-ata- 
ke ng mga pasistang pwersa ng reaksyunaryong esta- 
do sa di-armadong mamamayang mapayapang nagpu- 
protesta o naggigiit ng kanilang mga demokratikong 
karapatan. Pangunahin dito ang pagmasaker sa mga 
welgista ng Hacienda Luisita. Nitong nakaraan, pinas- 
lang ng militar si Marcelino Beltran, tagapangulo ng 
Alyansa ng Magbubukid sa Tarlak (AMT) at isa sa mga 
tuluy-tuloy na lumahok sa welga sa Hacienda Luisita 
at testigo sa masaker laban sa mga salaring upisyal at 


Sunud-sunod na TO sa 
Central Luzon 

tauhan ng AFP at PNP at mga upi- 
syal ng Hacienda Luisita. Noon 
mismong Pandaigdigang Araw ng 
Karapatang-tao, pinagbababaril ng 
militar ang isang rali sa Daet, Ca- 
marines Sur na nagpoprotesta sa 
lumalalang paglabag sa karapa- 
tang-tao. Ang mga pasistang kalu- 
pitang ito ay nagbibigay-diin sa 
mahigpit na pangangailangan ng 
matatag at mas malakas pang pag- 
tutol at paglaban ng sambayanan. 

Inilalabas ang deklarasyong ito 
kasabay ng pananawagan ng PKP 
sa mamamayan na paigtingin ang 
kanilang mga paglaban sa harap ng 
pananalasa ng krisis sa kabuhayan 
bunga ng bulok at atrasadong nag- 
haharing sistemang panlipunan at 
walang habas na panghuhuthot ng 
lokal at dayuhang malalaking kapi- 
talista, malalaking panginoong 
maylupa at malalaking burukrata. 
Tuluy-tuloy na tumataas ang pre- 
syo ng mga produktong petrolyo at 
mga saligang pangangailangan, 
habang pinipigilan naman ang 
pagtaas ng sahod ng mga mangga- 
gawa. Nagpapataw ang rehimeng 
Arroyo ng mga karagdagang pabi- 
gat na buwis habang papalala ang 
korapsyon ng matataas na upisyal 
ng burukrasya at militar. 


Doble-karang pakana 


E mapanlinlang na pakana ang idineklarang unilateral na tigil- 
putukan ng rehimeng Arroyo. Wala itong intensyong itigil ang tu- 
luy-tuloy na opensibang militar laban sa mga yunit ng Bagong Huk- 
bong Bayan (BHB) sa iba't ibang larangang gerilya sa bansa. Ikinu- 
kubli lamang ng AFP at PNP ang kanilang kontra-rebolusyonaryong 
mga operasyong militar sa mga “operasyong pampulisya”. 

Katunayan, nitong Disyembre 20 ay sinalakay ng Charlie Coy ng 
11th IB ang isang yunit ng BHB sa Hacienda Emma, Barangay Ca- 
mang-Camang, Isabela, Negros Occidental. Dalawang Pulang mandi- 
rigma ang nasawi. Sa panig ng militar, isa ang napatay at anim ang 
nasugatan. 

Noong araw ding iyon, nag-operasyon ang 17th IB sa apat na 
baryo ng Baggao, Cagayan. Noong Disyembre 16 naman, nagkaroon 
ng engkwentro ang mga elemento ng 5th Scout Rangers Regiment 
at mga gerilya ng BHB sa Agusan del Sur. Kasalukuyang may opera- 
syong militar din ang 16th IB sa Sta. Cruz, Mindoro Occidental at 


Agusan del Sur. 


Ang mga ito ay ilan lamang sa mga operasyong militar na kasa- 
lukuyang inilulunsad ng AFP sa iba't ibang bahagi ng bansa. Mula 
Disyembre 16 hanggang Enero 5 ng susunod na taon ang idinekla- 
rang tigil-putukan ng rehimeng Arroyo. ABI 


Inilalabas ang deklarasyon ka- 
sabay ng pagtuligsa ng PKP sa pag- 
dadalawang-mukha ng rehimeng 
Arroyo sa pagdedeklara ng tigil-pu- 
tukan ngayong kapaskuhan habang 
tuluy-tuloy ang mga kampanya at 
operasyong militar ng AFP at PNP 
laban sa mga larangang gerilya ng 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

o O N Oa WU Nh AU 


BHB sa iba't ibang dako ng kapulu- 
an. Kadalasan, sa maraming lugar, 
sa panahon mismo ng “ceasefire” 
ng AFP at PNP ay lalo nilang pina- 
titindi ang mga pagsalakay sa 
ngalan ng “operasyong pampuli- 
sya.” Kaya lalong kailangang pa- 
higpitin ng lahat ng yunit ng BHB 
ang pagmamatyag at humanda si- 
lang matatag na biguin ang anu- 
mang patraydor na pagsalakay na 
maaaring gawin ng AFP at PNP. 

Sa okasyong ito, binibigyan na- 
min ng partikular na pansin ang 
mga mamamayan sa kahabaan ng 
Sierra Madre mula sa Bicol hang- 
gang sa Southern Tagalog, Central 
Luzon at Northern Luzon na labis 
na sinalanta ng kalamidad dulot ng 
malawakang pangwawasak ng ka- 
gubatan na kagagawan pangunahin 
ng malalaking komersyal na magto- 
troso at eksporter ng troso kakut- 
saba ang mga imperyalista at mala- 
laking burukrata kapitalista. Alin- 
sunod sa utos ng PKP, isinasagawa 
ng BHB ang lahat ng makakayang 
tulong sa mga nasalanta. ABI 

Editoryal 


Labanan ang walang 
habas na pananalanta 
sa kagubatan 

at kapaligiran 


igit na nakararami sa mga biktima ng mga biglaang pagbaha at 
H pagguho ng lupa kamakailan ay hindi naaabot ng ayuda ng rehi- 


meng Arroyo. Kakarampot lamang sa daan-daang libong biktima 
ang naambunan ng kaunting damit, noodles at delata. Gayon na lamang 
kung ibando ng rehimen ang relief operations nito, ngunit sa katunaya'y 
barya-barya lamang ang inilalaan nito para sa rehabilitasyon ng mga 
nasalanta. Pinasasahol pa ito ng iresponsibilidad at pagbabangayan ng 


mga burukrata ng reaksyunaryong gubyerno. 


Ngunit higit sa kabiguan ni- 
tong tumugon sa mga pangangalla- 
ngan ng mga biktima ng kalami- 
dad, ang mas malaking krimen ng 
rehimeng Arroyo ay ang patuloy ni- 
tong pagtataguyod sa walang ha- 
bas na pananalasa ng mga dambu- 
halang kumpanya ng troso at 
pagminang pag-aari ng malalaking 
burges kumprador, burukrata at da- 
yuhang kapitalista. 

Upang pahupain ang masidhing 
galit ng publiko sa malawakang 
pagkalbo sa kagubatan, iniutos ni 
Arroyo noong Disyembre 4 ang sus- 
pensyon ng lahat ng pagtotroso. 
Subalit binawi niya rin ito ma- 


kalipas ang tatlong araw sa pa- AYA 


mamagitan ng isang “kautu- 
sang nagpapahintulot sa 
mga pribadong plantasyon FS 
na patuloy na makapagpu- £ 
tol ng troso.” 

Hinirang niya si Gen. 
Victor Corpus, dating 
hepe ng Intelligence 
Service of the AFP, 
bilang pinuno ng % 
isang ahensyang ma- 
ngangasiwa sa refo- 


restation, bukod sa 

Ngunit ang pagtatalaga kay Corpus 
ay mas nakatuon sa “counterinsur- 
gency” kaysa pangangalaga sa ka- 
gubatan. Noong maagang bahagi 
ng dekada 1990, inilunsad ni Cor- 
pus ang Task Force Greening Panay 
na nagsilbi lamang sa mga kontra- 
rebolusyonaryong operasyong mili- 
tar at pangangamkam ng lupa. 
Walang intensyon ang reaksyu- 
naryong rehimeng Arroyo na seryo- 
song harapin ang pinakamalalaking 
dahilan ng malawa- 
kang pagka- 


N 
FZ] 


a 


iba pang tungkulin. N 


ubos ng kagubatan at pagkasira ng 
kalikasan: ang walang pakunda- 
ngan at malakihang pagtotroso at 
pagmimina. Bagkus, buong-sigasig 
pa nga nitong sinusuportahan ang 
industriya ng troso at pagmimina 
sa pamamagitan ng pag-akit sa 
mga dayuhang kapitalista at mala- 
laking burges na mamumuhunan sa 
pamamagitan ng liberalisasyon sa 
operasyon, pagmamay-ari at nego- 
syo ng mga kumpanya ng troso at 
pagmimina. 

Pinahihintulutan ng rehimeng 
Arroyo ang mga mandarambong na 
ito na buong-layang gahasain ang 
kapaligiran ng Pilipinas. 

Dagdag dito, itinotodo ng rehi- 
meng Arroyo ang implementasyon 
ng 1995 Philippine Mining Act. 

Ineengganyo ng Mining Act 
ang ibayo pang pagkaubos ng ka- 
gubatan sa pagbibigay-pahintulot 
sa malalaking kumpanya na mag- 
hawan ng malalawak na kagubatan 
para sa konstruksyon ng mga kalsa- 
da at tunnel at iba pa nilang pa- 
ngangailangan. Ang mga ito'y hin- 
di obligadong sumailalim sa ebal- 
wasyon sa pinsalang maaaring idu- 
lot ng kanilang operasyon sa ka- 
likasan. Pinahihintulutan ang mga 
dayuhan na magmay-ari ng 100% 
ng mga kumpanya sa pagmimina at 
mag-uwi ng 100% ng kanilang tu- 

bo. 
Ni bahagya'y hindi ikina- 
babahala 


A 


at mga lokal nilang kasabwat ang 
pagkaubos ng ating kagubatan, 
pagkasira ng kalikasan, at ang ka- 
pahamakan ng ating mamamayan. 
Ang tangi nilang iniintindi ay kung 
paano makatatangay ng supertubo 
mula sa likas na kayamanan ng 
bansa. Mula 1972 hanggang 1988, 
tinatayang kumita ng S542.85-52 
bilyon ang mga konsesyon sa pag- 
totroso. 

Ginagamit nila ang burukrasya 
at ang militar sa aktibong pagsusu- 
long ng kanilang interes. Nakiki- 
pagkutsaba ang malalaking kum- 
prador-kapitalista, burukrata kapi- 
talista, sindikato sa ismagling at 
matataas na upisyal militar sa mga 
imperyalistang Amerikano at Hapo- 


Ang DENR at ang pagtotroso 


S angkot sa pagtotroso ang mga dating kalihim ng DENR. Pag-aari 
at pinatatakbo ni Heherson Alvarez ang FCA Timber sa Nueva Viz- 


caya. Si Antonio Cerilles ay nagpapatakbo ng sariling kumpanya ng 


troso na may mga konsesyon sa mga sinaunang kagubatan sa Min- 
danao. Pinatakbo naman ni Fulgencio Factoran Jr., kalihim ng DENR 
sa ilalim ng rehimeng Aquino, kasama ang pinsan ni Aquino na si 
Ding Tanjuatco, ang Naredco na kumokontrol ng mga kumpanya ng 
troso tulad ng Acme Inc. at Taggat industries sa rehiyon ng Cagayan 


Valley. 


nes sa walang habas na pagkalbo 
sa kagubatan. Ginagawa nila ito sa 
basbas ng gubyerno at nang wa- 
lang anumang malasakit sa pam- 
bansang patrimonya ng sambaya- 
nang Pilipino. 


Ang kasaysayan ng pagwasak 


sa kagubatan ng Pilipinas 


A” malawakang pagkalbo sa kagubatan at pagsira sa kapaligiran 
ay malaon nang problema. Ang pagkakalbo ng Sierra Madre at 
iba pang kabundukan sa Pilipinas, gayundin ang pagkawasak ng mga 
ilog at yamang tubig ay resulta ng laganap na pagtotroso at pag- 
mimina noon pa mang simula ng imperyalistang pandarambong at 
paggahasa ng US sa ating bansa. 

Sa loob ng ika-20 siglo, naglaho ang 90% ng kagubatan ng Pi- 
lipinas. Mahigit 13.2 milyong ektaryang kagubatan ang nawala bu- 
nga ng pandarambong sa nakaraang 50 taon ng papet na republika. 
Pinakamabilis ang pagkakalbo ng kagubatan mula 1945 hanggang 
katapusan ng dekada 1980. 

Mula dekada 1950 hanggang dekada 1980, ang pagluluwas ng 
troso ay napabilang sa pinakamalalakas pagkakitaan ng dolyar at 
pinakamalaki ring pinagmumulan ng nakaw na yaman para sa Ma- 
lacañang at mga upisyal ng mga ahensyang pangkapaligiran. Noong 
1975, ang mga kumpanya ng trosong protektado ng diktadurang 
Marcos ay nakapagluwal ng 15.5 milyong metro kubiko ng troso, ang 
pinakamalaking taunang produksyon higit kailanman. Mula 1972 
hanggang 1988, aabot sa 8.57 milyong ektarya ng gubat at 3.8 mi- 
lyong ektarya ng virgin forest ang nawasak. 

Pagsapit ng katapusan ng dekada 1980, bumagal ang pagkakalbo 
ng kagubatan, sa simpleng dahilang kaunting-kaunti na lamang ang 
natitira sa ating kagubatan. Ang kabuuang kagubatan noon ay hu- 
migit-kumulang isang milyong ektarya na lamang. Pagdating ng 
1999, nasa 800,000 ektarya na lamang ang nalalabing sinaunang 
kagubatan (primary forest), at dalawang katlo nito ay sira na. Nag- 
bunsod ito ng malawakang panawagang ipagbawal ang pagtotroso 
at maglunsad ng mga hakbangin sa reforestation. ABI 


Nakapagbubulsa ng limpak-lim- 
pak ang mga burukrata kapitalista 
sa pagtanggap ng suhol mula sa 
malalaking kumpanya ng troso. Tu- 
wiran naman silang kumikita sa 
operasyon ng kani-kanyang sariling 
kumpanya sa pagtotroso. Malaking 
bahagi ng kayamanan ng mga puli- 
tiko at warlord ay nagmumula sa 
pagtotroso. 

Ang pinakamatataas na upisyal 
ng AFP at PNP, gayundin ang mga 
taga-Malacañang, ay kumakamal sa 
pagtotroso, bukod pa sa pagtutu- 
lak ng bawal na gamot, iligal na 
pasugal at iba pang krimen. 

Ginagamit din ang militar at 
pulisya para hawanin ang daan pa- 
ra sa operasyon ng mga kumpanya 
ng troso at pagmimina. Niyuyura- 
kan nila ang mga pampulitika, 
pang-ekonomya at pangkulturang 
karapatan ng mamamayan upang 
supilin ang paglaban. 

Madalas, kasabwat ang mga 
upisyal ng DENR, kunwa'y kinukum- 
piska ng militar at pulisya ang mga 
iligal na troso para bigyan ito ng li- 
gal na prente habang ibinabyahe 
patungo sa mga bibili nito. 


A": lumulubhang krisis pangka- 
paligiran ay bahagi ng lumala- 
lim na palagiang krisis ng nagha- 
haring sistemang malakolonyal at 
malapyudal. Ang pangunahing hi- 
nahagupit ng krisis na ito ay ang 
masang magsasaka, mangingisda at 
mga pambansang minorya sa kana- 
yunan. 

Ang pagkasira ng kapaligiran at 
likas na kayamanan ng Pilipinas ay 
lulubha pa habang lumalala ang 
krisis ng naghaharing sistema. Pa- 
tuloy na pumapalya ang lokal na 
produksyong industriyal at agrikul- 
tural habang patuloy na umaasa 
ang reaksyunaryong estado sa da- 
yuhang pamumuhunan para pasika- 
rin ang produksyon. Malawakang 
nasisira ang mga lokal na produkti- 
bong pwersa habang hinahambalos 
ng krisis ng pandaigdigang siste- 
mang kapitalista ang lokal na eko- 
nomya. 

Muling tumatampok ang pagka- 
atrasado ng malakolonyal at mala- 
pyudal na ekonomya habang mala- 
wakang winawasak ng mga lokal na 
nagsasamantalang uri ang mga na- 
lalabing prontera ng pambansang 
patrimonya ng Pilipinas. Ang des- 
perasyong ito ay humahantong sa 
todo-todong liberalisasyon ng mga 
patakaran kaugnay ng operasyon 
ng mga kumpanya ng troso at pag- 
mimina at ng tahasang pandaram- 
bong sa kaunting nalalabing ya- 
mang gubat at mineral. 

Sa harap ng mga patakaran ng 
rehimeng Arroyo para pag-ibayuhin 
ang pagtotroso at pagmimina at ng 
ganap na kawalang-malasakit nito 
sa kapaligiran, muling ipinapaha- 
yag ng Partido Komunista ng Pilipi- 
nas at ng buong rebolusyonaryong 
kilusan ang kanilang paninindi- 
gang labanan ang pandarambong 
sa pambansang patrimonya ng 
sambayanang Pilipino. 

Ang pinakamahalagang ele- 
mento ng pakikibakang ito ay ang 
kolektibong pakikibaka ng mama- 
mayan at ang kanilang mapagpas- 
yang pagtutol sa pagtotroso at 
pagmiminang nagsasapanganib sa 
kanilang kapaligiran, kabuhayan at 
buhay. 

Pagsisikapan ng PKP at mga re- 
bolusyonaryong pwersa na itaas 
ang pag-unawa ng mamamayan sa 
kasaysayan ng pandarambong at 
paggahasa ng malalaking kumpan- 

yang dayuhan at malalaking lokal 
na kumprador sa kagubatan ng Pi- 
lipinas, gayundin sa pananagutan 
ng rehimeng Arroyo sa pagpapatu- 
loy ng sistematikong pananalasa sa 
kapaligiran. Pag-iibayuhin ng PKP 
ang pagsisikap na organisahin ang 
mamamayan at tulungan sila sa 
paglaban sa hungkag na reforest- 
ation program ng reaksyunaryong 
rehimen gayundin sa panibagong 
kampanya para pabweluhin ang 
pagmimina. 

Saan man kakayanin, hahadla- 
ngan ng BHB ang pagpasok ng mga 
kumpanya ng troso o di kaya'y ma- 
higpit silang pasusunurin sa mga 
batas ng rebolusyonaryong gubyer- 
nong bayan upang masiguro ang 


interes ng masa sa lokalidad at ang 
makatwirang paggamit sa mga ya- 
mang gubat. Kagaya ng dati, sisi- 
kapin nitong parusahan ang sinu- 
mang yuyurak sa interes ng mama- 
mayan, sisira sa kapaligiran at lala- 
bag sa mga batas ng demokrati- 
kong gubyernong bayan. ABI 


Mga pakikibaka laban sa pagtotroso 


S: simula pa lamang ng malawakang pagtotoroso, puspusan na 
itong nilalabanan ng mamamayan, laluna, ng mga minorya. No- 


ong 1971, buong-giting na nilabanan ng mamamayang Higaonon sa 
Agusan del Norte ang NALCO (Nasipit Lumber Corporation) at ang 
mga bayarang maton at sundalo nito. Sa pamamagitan ng militan- 
teng pakikibaka, pansamantala nilang napigil ang paglawak ng ope- 
rasyon ng NALCO. Nagtuluy-tuloy ang kanilang pakikibaka hang- 
gang dekada 1980 sa pagtataguyod ng pambansa-demokratikong ki- 
lusan. 

Maigting ang pakikibaka ng mga Tinggian laban sa Cellophil Re- 
sources, Inc., isang kumpanya sa paggawa ng papel na pag-aari ni 
Hermino Disini, kroni ni Marcos. Binarikadahan nila ang kanilang 
mga komunidad sa Abra upang hadlangan ang pagpasok ng Cel- 
lophil. 

Sa kolektibong pagsisikap ng mamamayang Subanen, napalayas 
ang Boise Cascade Inc. mula sa kagubatan ng Zamboanga Peninsu- 
la noong 1988. Mula pa noong 1994, nilalabanan na nila ang Toron- 
to Ventures Inc. at Tropical Explorations Philippines Inc, mga Cana- 
dian na kumpanya ng pagmimina at ang mga pwersang militar at 
paramilitar na nagsisilbing pwersang panseguridad ng mga ito. 

Noong 1994, nagdeklara ng pangayaw o tribal war ang mga man- 
dirigmang Ata-Manobo ng Talaingod, Davao del Norte, laban sa pa- 
ngangamkam ng Alsons Inc. sa kanilang lupain. Patuloy nilang tinu- 
tutulan ang operasyon ng Alsons sa kabila ng paggamit nito ng 
pwersang militar. 

Noong taon ding iyon, naglunsad ng mga kilos-protesta ang ma- 
mamayang B'laan upang igiit ang pagpapatigil sa operasyon ng 
Western Mining Corporation sa ilang bayan sa North at South Cota- 
bato at sa Davao del Sur. Nagdeklara rin sila ng pangayaw laban sa 
74th IB. Makailang beses silang nagkasagupa. ABI 


Ang rebolusyonaryong kilusan 
laban sa pagtotroso 


yod ng malawakang pamumutol at pag-eeksport ng troso, isinisi- 


U pang pagtakpan ang pananagutan nito sa patuloy na pagtatagu- 


si ng rehimeng Arroyo sa BHB at sa rebolusyonaryong kilusan ang 
pagkakalbo ng kabundukang Sierra Madre at ang dala nitong pinsala sa 
buhay at kabuhayan pagkatapos ng nagdaang mga bagyo. Upang siraan 
ang BHB, napipilitang bumaling sa tahasang kasinungalingan ang rehi- 
meng Arroyo. Umiiwas ito sa pananagutan sa pagkamatay ng libong ma- 
mamayan at pagkawala ng kabuhayan ng daan-daang libo pa. 


Sa abot na makakaya, nagsisi- 
kap ang BHB, kaisa ang masang 
anakpawis, na pigilin ang walang 
pakundangang pagwasak sa kapali- 
giran sa pamamagitan ng paghad- 
lang o paglaban sa mga operasyon 
ng mga kumpanya ng troso at pag- 
mimina at pagpaparusa sa mga 
pwersang militar na nagsisilbing 
pwersang panseguridad ng mga ito. 

Sa katunayan, ang BHB, katu- 
wang ang rebolusyonaryong mama- 
mayan, ang pinakamilitante at pi- 
nakamatatag sa pakikibaka laban 
sa malawakang pagwasak sa kapali- 
giran. 

Gumagawa ng mga hakbang 
ang PKP, BHB at rebolusyonaryong 
kilusan, upang balaan ang mga 
nagtotroso nang walang pakunda- 
ngan, lisensyado man o hindi ng 
reaksyunaryong estado. Bilang pa- 
rusa, pinagmumulta ng BHB ang 
mga kumpanya ng troso na lumala- 
bag sa karapatan ng mamamayan 
at sa mga patakaran ng rebolusyo- 
naryong gubyerno. Tahasan nitong 
pinarurusahan ang mga ayaw mag- 
wasto. 

Noong dekada 1970, nagpaig- 
ting ang BHB ng mga taktikal na 
opensiba sa rehiyong Cordillera bi- 
lang suporta sa mga pakikibaka la- 
ban sa Cellophil at sa proyektong 
Chico River Dam. 

Noong 1985, inilunsad ng BHB 
sa Cagayan Valley ang Oplan Lap- 
pat, isang kampanya upang ipag- 
tanggol ang kagubatan laban sa 
pangwawasak ng mga kumpanya ng 

troso. Noong 1991, inilunsad ng 
BHB ang koordinadong kampanya 
upang parusahan ang mga pusakal 
na mandarambong ng kagubatan sa 
pamamagitan ng pagsira sa kaga- 
mitang pantroso 
ng mga ito sa Gat- 
taran, Cagayan at 
Luna, Kalinga-Apa- 
yao. 

Noong 1995, 
nagdeklara ng gera 
ang NDF-Mindanao 
laban sa pagtotro- 
so upang bigyan- 
diin ang tungkulin 
nitong 'ipagtang- 
gol ang kagubatan. 
Pinakikilos ang 
mga rebolusyonaryong organisa- 
syong masa upang tiyaking mahig- 
pit na tumatalima sa mga pataka- 
ran ng rebolusyonaryong kilusan 
ang mga may konsesyon sa pag- 
totroso. Kabilang sa mga patakaran 
na ito ang paglimita sa bilang ng 
board feet na maaaring putulin, 
pagbabawal sa pagputol ng mga 
punong hindi pa magulang at pag- 
totroso sa mga watershed, lupaing 
agrikultural at lupang ninuno at 
pag-oobliga sa mga nagtotroso na 
magtanim ng kahoy at mag-ambag 
sa kagalingan ng mamamayan sa 
lugar. Sa ibang pagkakataon, sini- 
sikap na pahintuin ang mga opera- 
syon ng mga kumpanya ng troso. 

Mula pa noong nakaraang deka- 
da, inilunsad na ng mga rebolusyo- 
naryong pwersa sa Southern Taga- 


log ang kampanya upang hikayatin 
ang maliliit na nagtotroso na bu- 
malik sa pagsasaka at pag-ibayuhin 
ang pakikibaka para sa tunay na re- 
porma sa lupa. Kinikilala nito ang 
katotohanang ang maliliit na mag- 
totroso na tinaguriang mga “cara- 
bao logger” ay mga magsasakang 
napilitan lamang magtroso para 
ibenta sa malalaking kumpanya ng 
troso matapos silang mapalayas sa 
kanilang lupain dulot ng malawa- 
kang pagpapalit-gamit at panga- 
ngamkam ng lupa noong maagang 
bahagi ng dekada 1990. 

Noong Disyembre 2003, sinala- 
kay ng isang yunit ng BHB ang 
kampo ng Pacific Export Timber 
Corporation (PA- 
TECO) sa Dinapi- 
gue, Isabela. Sinu- 
nog nila ang ilang 
buldoser at 20 trak 
na kargado ng tro- 
so. Nakasagupa ni- 
la roon ang mga 
pwersa ng 5th ID 
na naggugwardya 
noon sa mga trak 
na may lulang ka- 
hoy. Noong Set- 
yembre 2000, na- 
pahinto ng mga Pulang mandirigma 
ang Liberty Logging (Corp. sa 
Jones, Isabela sa pamamagitan ng 
pagsunog sa lahat ng kagamitan ng 
kumpanya. 

Sa pamamagitan ng demokrati- 
kong mga paraan, aktibong itinata- 
guyod at isinusulong ng Partido, 
hukbong bayan at mga rebolusyo- 
naryong organisasyong masa ang 
agrikultura upang makabawi at 
magkamit ng mas malalaki pang 
pakinabang ang maliliit na magto- 
trosong naninirahan sa kagubatan 
na naapektuhan ng pagbabawal sa 
pagtotroso. Kasabay nito, tinutu- 
ruan ng Partido at mga rebolusyo- 
naryong organisasyon ang mga ka- 
inginero ng tamang mga paraan ng 
pagsasaka upang mapangalagaan 
ang kagubatan. ABI 

Trahedya sa Aurora 


at Disyembre ang prubinsya ng Aurora. Apat sa walong munisipalidad 


[: sa mga pinakagrabeng tinamaan ng kalamidad nitong Nobyembre 


ng lalawigan ang lubhang nasalanta, at halos mabura sa mapa ang 
11 barangay sa baybayin ng magkanugnog na mga bayan ng San Luis at 
Dingalan. Daan-daan ang nasawi at ilampung libo ang nawalan ng kabu- 
hayan sa mga pagguho ng lupa at biglaang pagbaha sanhi ng apat na su- 


nud-sunod na bagyo. 

Naging matingkad na tanawin 
laluna sa mga baybayin ng Dinga- 
lan ang libu-libong trosong inanod 
nang humugos ang rumaragasang 
tubig mula sa kabundukan. Hindi 
na ito nakapagtataka dahil 
247,772 ektarya o 82.6% ng buong 
prubinsya ay nasasaklaw ng mga 
konsesyon ng 10 kumpanya ng tro- 
so. Pinakamalalaki rito ang Indus- 
tries Development Corporation 
(57,069 ektarya sa Calasag, Casigu- 
ran at Dingalan); Inter-Pacific Fo- 
rest Resources Corp. (50,000 ektar- 
ya sa Dilasag); Verdant Agroforest 
Development Corp. (45,600 ektarya 
sa Dipaculao, Aurora at Nagtipu- 
nan, Quirino); Pacific Timber Ex- 
port Corp. (33,454 ektarya sa Dila- 
sag, Aurora at Dinapigue, Isabela); 

at Green Circle Properties and Re- 
sources Corp. (27,852 ektarya sa 
Dingalan). 

Sa loob ng maraming dekada, 
ang pamilyang Ong, na nagmamay- 
ari ng pinakamalaking logging 
concession sa Aurora, ang may kon- 
trol sa reaksyunaryong pulitika sa 
prubinsya. Kaalyado ng mga Ong 
ang dinastiyang Dy ng Isabela. 

Sa loob din ng maraming deka- 
da, litaw ang mahigpit na ugnayan 
ng pamilyang Ong sa pasistang mi- 
litar at kapulisan at ang protek- 
syon na ibinibigay ng mga ito sa 
kanilang negosyo. Katabing-katabi 
lang ng Industries Development 
Corp. ng mga Ong ang kampo ng 
Philippine Army at PNP Provincial 
Mobile Group sa Casiguran, Aurora. 


Bukas na lihim din no- 
on na di bababa sa 
10% ng kapital ng mga 
kumpanya ng troso 
ang isinusuhol sa mili- 
tar at pulisya ng pru- 
binsya at 15% sa gu- 
bernador para tiyak na 
hindi mapakikialaman 
ang kanilang opera- 
syon. 

Mula noong kala- 
gitnaan ng dekada 
1980, sa pamamagitan 
ng kanyang pusisyon 
bilang senador, unti- 
unti nang nasapawan 
ng angkan ni Edgardo 
Angara ang mga Ong 
sa pagkontrol sa puli- 
tika at ekonomya ng 
lalawigan. Si Angara 
na ngayon ang itinutu- 
ring na padrino at tagapagbigay- 
proteksyon sa malalaking kumpan- 
ya ng troso sa Aurora. Isa sa pina- 
kamalapit sa kanya si Romeo Ro- 
xas, ang may-ari ng Green Circle. 

Bunga ng kontrol nito sa mga 
kumpanya ng troso at iba pang ma- 
lalaking negosyo sa Aurora, ang 
angkang Angara na lamang ang 
naghahalinhinan sa mahahalagang 
pwesto sa lokal na gubyerno. Ang 
kapatid ni Angara na si Bellaflor 
Angara-Castillo ang dating kongre- 
sista at kasalukuyang gubernador 
ng Aurora. Ang anak naman ni Ang- 
ara na si Sonny ang kasalukuyang 
kongresman ng prubinsya. Hawak 
ng ilan pa nilang kamag-anak ang 
mga pwesto sa lokal na gubyerno 
ng Baler, ang kanilang bayang ti- 
nubuan. 

Sa Metro Manila, abot-abot ang 
pagtanggi ni Edgardo Angara nang 
mabunyag ang naging papel ng 
kanyang angkan sa pagkamatay ng 
maraming mamamayan ng Aurora 
at pagkawasak ng kanilang mga 
ari-arian at kabuhayan. Subalit sa 
mismong Aurora, ni hindi maka- 
pagtimpi ang kanyang kapatid na 

gubernador sa pagtatanggol sa ma- 
lawakang komersyal na pagtotroso 
at pagtutol sa total logging ban. 
Kakoro niya ang Malakanyang at 
mga upisyal ng DENR sa pagbubun- 
ton ng sisi sa maliliit at diumano'y 
mga iligal na magtotroso kaugnay 
ng nangyaring sakuna. 

Mariing pinabulaanan ni Ka 
Martin, isang kadre ng Partido sa 
Aurora, na ang tinataguriang iligal 
na magtotroso ng gubyerno--ang 
mga kainginero at maliliit na nego- 
syanteng pumuputol, naghihila, 
bumibili at nagluluwas ng troso 
ang dahilan ng malawakang paggu- 
ho ng lupa at biglaang pagbaha. 
“Di hamak na mas maliit,” aniya, 
“ang pinsalang idinudulot ng mga 
ito. Samantala, sa mismong pag- 
bungkal pa lamang ng lupa para 
makagawa ng logging road, malala- 
king tipak na ng kabundukan ang 
tinitibag at napakarami nang puno 
ang pinuputol ng mga dambuha- 
lang kumpanya ng logging.” 

“Kawawa ang maliliit dahil ti- 
yak na sila na naman ang mapag-ii- 
nitan ng kampanya ng gubyerno,” 
ani Ka Martin. “Sa kanilang punto 
de bista, ang iligal ay yung walang 
kakayahang maglagay at makipag- 
areglo.” 

“Pero kung tutuusin,” aniya, 
“walang totoong ligal. Mismong 
ang mga kumpanyang may pahin- 
tulot na magtroso ay sistematikong 
lumalabag sa batas at patakaran ng 
reaksyunaryong gubyerno na gina- 
wa umano para sa kapakanan ng 
mamamayan at kapaligiran.” Iniha- 
limbawa niya ang limitasyon na 
ipinapataw ng DENR sa bolyum ng 
troso na pwedeng putulin. “Nire-re- 
cycle lang ito,” aniya. “Kahit mata- 
gal nang naabot ng logger ang kan- 
yang kota, patuloy pa rin siyang 
binibigyang-permiso para mag-log- 
ging.” 

Pinabulaanan din niya na may 
signipikanteng reforestation na na- 
gaganap. Kung mayroon man ay sa 
mga lugar na malalapit sa haywey 

Kilusang masa laban sa pagtotroso 


sa Aurora 


Ne} 1995, lubusang ipinagbawal ng rebolusyonaryong kilusan 
sa Aurora ang lahat ng komersyal na pagtotroso at maging ang 
pag-eeksport ng mga troso. Ginawa ito dahil sa buong Central Lu- 
zon, ang Aurora na lamang ang may makapal-kapal pang kagubatan. 
Ang tanging pinahintulutan ay ang pagpuputol ng kahoy na gaga- 
mitin para sa paggawa ng bahay, mwebles, mga paaralan at iba pang 
pangangailangan ng komunidad. Napatigil din noong 1995 sa pama- 
magitan ng mga pagkilos ng masa ang operasyon ng Kasibu Com- 
pany, isang kumpanya ng troso na nagkaroon din ng konsesyon sa 
Isabela at Nueva Vizcaya. Itinigil na rin mula noon ang paniningil 
ng rebolusyonaryong buwis sa mga kumpanya ng troso. 

Subalit matapos ang kalahating taon, napagtantong masyadong 
“kaliwa” ang patakarang “total logging ban” dahil ang karaniwang 
tinatamaan nito ay ang maliliit na magtotroso at iba pang mama- 
mayan sa loob ng mga sonang gerilya na umaasa sa pagtotroso pa- 
ra mabuhay. Kadalasan din, hindi magalaw ang malalaking kumpan- 
ya ng trosong nag-oopereyt sa labas ng mga sona. 

Sa gayon, taliwas ang patakaran sa makauring linya dahil sa ak- 
twal, ang napupuruhan ay hindi yaong mga mapagsamantalang uri 
kundi mga uring pinagsasamantalahan. 

Sa kanilang pagwawasto, binigyang-diin ng mga rebolusyonar- 
yong pwersa ang malawakang kampanyang edukasyon, paghikayat 
sa masa na bumalik sa pagsasaka at pagpapatupad ng iba't ibang 
anyo ng kooperasyon sa agrikultura. 

Pagkilala ito sa katotohanan na hangga't walang alternatibong 
ikabubuhay ang mga maralitang napipilitang kumabit sa malalaking 
kumpanya ng troso, hindi magtatagumpay at hindi magiging makat- 
wiran ang absolutong pagbabawal sa komersyal na pagtotroso. 

Dahil hindi pa lubusang mapawi ang pagtotroso, at para maib- 
san ang pagsasamantala ng malalaking kumpanya ng troso sa mali- 
liit na magkakahoy, inoorganisa ang mamamayan para maipaglaban 
nila ang mas makatarungang bayad para sa kahoy na ipinagbibili ni- 
la sa mga dambuhalang kumpanya ng troso. Gayunpaman, inoobli- 
ga ang mga kainginero at maliliit na magkakahoy na magtanim ng 
mga durableng kahoy, mga punong namumunga at niyog para mapa- 
litan ang pinuputol nilang mga puno. 

Ipinatutupad ang kampanyang ito sa lahat ng sonang gerilya sa 
buong prubinsya. 


para lang may maipakita ang kum- 
panya ng logging. “Malaking kalo- 
kohan ang IFMA (Integrated Forest 
Management Agreement),” aniya, 
“kung saan nagtatanim ng Gmelina 
ang loggers. Hindi kayang pigilin 
ng marupok na punong-kahoy na 
ito ang pagragasa ng tubig baha. 
Pinapatay din ng Gmelina ang iba 


pang puno at tanim sa paligid kaya 
ang totoo ay nakakapagpalala pa 
ito ng pagkakalbo ng mga gubat at 
bundok.” 

“Sa aktwal, ang pinakamalaking 
illegal logger ay walang iba kundi 
ang estado,” pagdidiin ni Ka Mar- 
tin, “at malinaw itong makikita sa 
trahedyang naganap sa Aurora.” [E 

Mining Act of 1995: Salot 
sa mamamayang Pilipino 


ago pa man hagupitin ng magkakasunod na bag- 
B yo ang silangang bahagi ng Luzon, may nauna 

nang kalamidad na nananalasa sa bansa. Ito ay 
dulot ng mapaminsalang desisyon ng Korte Suprema 9 
noong Disyembre 1 na nagpapatibay sa “ligalidad” ng F 
Financial and Technical Assistance Agreement Ahan E 
(FTAA) sa pagitan ng gubyernong Arroyo at ng 
Western Mining Corp. (WMC), isang kum- 
panyang Australyano. Ang WMC, na may 
mahigit 99,000 ektaryang konsesyon sa 
timog Mindanao, ang kauna-unahang binigyan ng FTAA 
nang isabatas sa ilalim ng rehimeng Ramos ang RA , 
7942 o ang Philippine Mining Act of 1995. H 


Sa pamamagitan nito, sinabi 
rin ng Korte Suprema na hindi la- 
bag sa reaksyunaryong konstitu- 
syon ang Mining Act na nagpapa- 
hintulot sa mga dayuhang nagma- 
may-ari ng di bababa sa 60% ng 
kumpanya sa pagmimina na paki- 
nabangan ang mineral na yaman ng 
ating bansa. Kabaligtaran ito ng 
naunang desisyon ng hukuman no- 
ong Enero 27 na nagdeklara na ang 
FTAA ay tuwirang paglabag sa pro- 
bisyon ng konstitusyon na nagsa- 
saad na tanging mga Pilipino ang 
maaaring makinabang sa pamban- 
sang patrimonya ng bansa. 

Ang desisyon ng Korte Suprema 
ay pinakahuli lamang sa iba pa ni- 
tong pagpapasya na isa-isang pu- 
mapawi sa anumang nalalabing 
probisyon ng reaksyunaryong kons- 
titusyon na pumoprotekta sa pam- 
bansang patrimonya. Plano ng re- 
himeng Arroyo na lubusin ang ga- 
yong proseso sa nakatakdang pag- 
amyenda sa konstitusyon sa 2005, 
kung saan papawiin na ang Artiku- 
lo 12 at katulad na mga probisyon 
ukol sa pambansang patrimonya at 
soberanyang pang-ekonomya. 

Samantala, maaasahan ang iba 
pang katulad na desisyon ng Korte 
Suprema sa harap ng matinding kri- 
sis sa pinansya na kinasasadlakan 
ng rehimeng Arroyo. Lantarang 

Nad 
inamin ng hukuman sa desisyon ni- 
to kaugnay ng Mining Act na na- 
ging malaking salik ang diumano'y 
pagpapabwelo sa matagal nang 
matamlay na ekonomya ng bansa. 
Isinangkalan nito ang datos ng Na- 
tional Economic Development Au- 
thority (NEDA) na nagsasaad na aa- 
bot sa S10 bilyong kapital ang pa- 
pasok umano sa bansa at 251,826 
bagong trabaho ang umano'y mali- 
likha kung pahihintulutan ang mga 
dayuhan na makinabang sa 5840 
bilyong reserbang mineral na ya- 
man ng Pilipinas. Sadyang nagbu- 
lag-bulagan ang korte di lamang sa 
tuwirang kontradiksyon ng Mining 
Act at ng sariling konstitusyon ng 
papet na republika kundi sa iba 
pang pinsalang tiyak na idudulot 
ng malawakan at walang pakunda- 
ngang pagmimina sa kapakanan ng 
mamamayan at kapaligiran. 

Bunga ng pinakahuling desi- 
syon ng Korte Suprema, dumagsa 
sa Department of Environment and 
Natural Resources (DENR) ang 30 
aplikasyon ng mga dayuhang kum- 
panya para magsagawa ng eksplo- 
rasyon sa iba't ibang bahagi ng 
bansa sa maagang bahagi ng 2005. 
Karamihan ng mga sasaklawing lu- 
gar ay nasa Mindanao, partikular sa 
hangganan ng Bukidnon at mga 


prubinsya ng Davao at sa Surigao 
el Norte at Surigao del Sur. Napi- 


DAN NN pinto na rin ang pag-apruba sa 


Ny 23 aplikasyon sa pagmimina 
Ñ sa Cordillera na sasaklaw ng 
77,000 ektarya. 
Mariing tinutu- 
# tulan ng mamama- 
Ææ yan sa Bukidnon at 
@ mga prubinsya ng 
Surigao ang pagbwelo 
ng pagmimina sa kani-kani- 
lang lugar. Anila, sa pag- 
kawasak ng kalikasan 
ay mawawasak din 
ang kabuhayan ng 
mga magsasaka at ka- 
tutubong mapapalayas 
sa kanilang mga lupang ninuno. 
Ito'y dahil ang malawakang pagmi- 
mina ay magdudulot ng polusyon 
sa mga pinagmumulan ng tubig, 
kabilang ang mga sapa, ilog at da- 
gat na karaniwang pinagkukunan 
ng kabuhayan ng mamamayan sa 
lugar. Tinukoy din ng AGHAM, 
isang grupo ng mga siyentista sa 
University of the Philippines, na 
kapwa ang pagmimina at pagtotro- 
so ng malalaking dayuhang kum- 
panya ang sanhi ng malawakang 
pagkawasak ng kapaligiran. 
Pinakahuling halimbawa ng 
dugtung-dugtong na pinsala sa ma- 
mamayan at kapaligiran na dulot 
ng malawakan at walang pakunda- 
ngang pagmimina ang nangyari sa 
Marinduque noong 1996 nang mag- 
pawala ng tatlong milyong tonela- 
dang nakalalasong kemikal ang 
Marcopper-Placer Dome sa Boac 
River. Ang mga lason, na dumaloy 
hanggang sa Calancan Bay ay na- 
ging sanhi ng pagkamatay ng ilog 
at pagkawasak ng kabuhayan di la- 
mang ng ilandaang libong mama- 
mayang umaasa rito kundi ng mga 
magsasakang nasiraan ng mga pa- 
nanim nang umapaw ang tubig na 
may lason sa kanilang mga saka- 
han. Bago ito, bumigay din ang 


sundan sa “Mining Act...,” pahina 10 

Kk MATATAGUMPAY NA OPENSIBA NG BHB 


Sunud-sunod na opensiba sa Central Luzon 


Bayan (BHB) sa Central Luzon ang inilunsad na apat na magkaka- 
sunod na taktikal na opensiba nitong ikalawang linggo ng Disyem- 
bre. Dagdag sa nasamsam sa pananambang sa Bulacan noong Nobyembre 
30, nakatipon ang mga Pulang mandirigma ng 32 iba't ibang 
kalibreng armas, kabilang ang tatlong M203 at isang M60 
masinggan, mga kompyuter, kagamitang pangkomunika- 
syon at mahahalagang dokumento. Labingwalong tropa 


T anda ng mas mataas na kakayahang lumaban ng Bagong Hukbong 


ng gubyerno at isang gwardya ang napatay sa mga 


opensibang ito. 

“siltation dam” ng kumpanya noong 1993 na nagre- 
sulta sa pagtagas ng nakalalasong kemikal gaya ng 
asoge sa Mogpog River. Ilang residente na rin ng mga 
apektadong lugar ang nalason ng asoge at namatay. 
Ang Lepanto Consolidated Mining naman ang tinu- 
tukoy na salarin sa pagkawasak ng kapaligiran, pagka- 
matay ng mga isda sa Abra River mula noong 2003 at 
sa mga pinsala sa kalusugan ng mamamayang nanini- 
rahan sa baybayin ng ilog mula Benguet hanggang 
Ilocos Sur at Abra. Samantala, napatunayang umaabot 
na rin hanggang Lingayen Gulf sa Pangasinan ang aso- 
geng itinatapon ng Benguet Consolidated sa ilog nang 
mapag-alamang may mataas na konsentrasyon ng na- 
kalalasong kemikal na ito ang mga nahuhuling isda sa 
look. Sinasabi rin na ang pagguho ng lupa sa Baguio 
nang mangyari ang lindol noong 1990 ay epekto ng 

Central Luzon 


Sa Nueva Ecija. Bandang 6:30 
ng gabi nitong Disyembre 15 nang 
mapangahas na salakayin ng mga 
Pulang mandirigma ang munisipyo 
at himpilan ng Philippine National 
Police (PNP) sa bayan ng Carrang- 
lan. Walang putok na nakumpiska 
ng BHB sa loob lamang ng limang 
minuto ang mga armalayt ng apat 
` na pulis. Bago ito, nagsagawa mu- 
na ng tsekpoynt ang mga Pulang 
gerilya sa Barangay Padilla. Dito si- 
la nakakuha ng apat na sasakyang 
ginamit sa pagsalakay. 

Sa Tarlac. Inaresto at pinarusa- 
han ng mga partisano ng BHB si 
SP02 Froilan Biag, isang operatiba 
ng Tarlac PNP Intelligence Division, 
sa Sityo Molave, Barangay San Isi- 
dro, Tarlac City noong gabi ng Dis- 
yembre 14. Ayon sa Nelson Mesina 
Command, hinatulan ng kamatayan 
si Biag dahil sa kanyang aktibong 
pang-eespiya laban sa rebolusyo- 
naryong kilusan. Hindi naman si- 
naktan ang isang pulis na kasama 
ni Biag nang arestuhin ito. Dinisar- 
mahan lamang siya ng kanyang 
sandata. Nakasamsam ang mga par- 


malawakang pagmimina. 

Sa Southern Mindanao, tinataya ng National De- 
mocratic Front na may 800,000 magsasaka at lumad 
ang mapapalayas sa kanilang tirahan bunga ng mala- 
wakang pagkawasak ng kapaligiran at mas malulupit 
na kampanyang militar na kaakibat ng malawakang 
operasyon ng mga kumpanya sa pagmimina. 

Ayon kay Rubi del Mundo, tagapagsalita ng NDF- 
SMR, ang eksplorasyon at open-pit mining sa rehiyon 
ay magreresulta sa malawakang pagkakalbo ng kagu- 
batan at siltation o paghalo ng maraming buhangin at 
graba sa tubig-ilog. Ganito ang nangyari sa Kingking 
River sa Pantukan, Compostela Valley nang bumwelo 
ang mga operasyon ng Kingking Gold Copper Conces- 
sion ng Echo Bay, Toronto Ventures, Inc. at Benguet 
Mining Corp. sa lugar. Dahil dito, napakadali nang 
umapaw ng ilog tuwing tag-ulan, na nagiging sanhi 
ng pagguho ng lupa at mga biglaang pagbaha. ABI 

tisano sa operasyong ito ng isang 
M16, isang .45 pistola at ilang ma- 
hahalagang dokumento. 

Sa Pampanga. Sinalakay ng mga 
Pulang mandirigma ang tactical com- 
mand post (TCP) ng Special Opera- 
tions Team ng 69th IB sa Barangay 
Masangsang, Mexico noong Disyem- 
bre 12. Ayon sa Josepino Corpuz 
Command ng BHB-Central Luzon, isi- 
nagawa ang reyd ilang linggo maka- 
raang magreklamo ang mga lokal na 
upisyal sa BHB tungkol sa presensya 
ng mga abusadong militar sa mga 
baryo sa silangang bahagi ng Mexico. 

Bandang 2:30 ng hapon, sakay sa 
isang van dumating ang isang tim ng 
Palermo Ortanez Command sa (Castro 
Building sa poblasyon. Mabilis na 
pumasok sa gusali ang apat na Pu- 
lang mandirigmang nakaunipormeng 
sundalo. Inakyat nila ang TCP sa ika- 
lawang palapag ng gusali na nagsi- 
silbi ring safehouse ng military intel- 
ligence. Maayos na tinrato ang dala- 
wang sundalong dinisarmahan. 

Natapos ang buong operasyon sa 
loob ng 20 minuto. Nakasamsam ang 
BHB ng tatlong M16, isang M203, 
dalawang kompyuter, dalawang cell- 
phone, isang GPS receiver, mga doku- 
mento at ilang uniporme. 

Sa Zambales. Nilusob ng mga 
Pulang mandirigmang lulan ng isang 
sasakyan ang isang detatsment ng 
pulisya sa Barangay Bareto, Olonga- 
po City noong gabi ng Disyembre 9. 
Napatay ang tatlong pulis at ang 
aset nilang security guard. Isa pang 
pulis ang nasugatan. Kabilang sa 
mga napatay si Sr. Insp. Ernesto 
Cruz, deputy commander ng Police 
Station 6. Tatlong M16 ang naagaw 
ng BHB. 

Ang mga taktikal na opensibang 
ito, ayon kay Salud Rojas, tagapag- 
salita ng Partido Komunista ng Pili- 
pinas sa Central Luzon, ay hudyat ng 
pagpapaigting ng mga taktikal na 
opensiba ng BHB sa rehiyon laban sa 
AFP at PNP na bumibiktima sa mga 
di-armado at walang kalaban-labang 
sibilyan. ABI 

PKP, nakidalamhati sa pagkamatay ni FPJ 


NAGPAHAYAG ng pakikidalamhati ang Partido Komunista ng 
Pilipinas (PKP) sa pagkamatay ng artista at dating kandidato sa 
pagkapresidente na si Fernando Poe Jr. (FPJ). Sa isang pahayag 
nitong Disyembre 14, tinukoy ni Gregorio “Ka Roger” Rosal, 
tagapagsalita ng PKP, ang interes ni FPJ sa mga usaping panli- 
punan at ang madalas niya dating pag-anyaya sa mga kasama 
na tumungo sa kanyang bahay para maglunsad ng mga talaka- 
yan hinggil sa gawain ng rebolusyonaryong kilusan. Ani Rosal, 
hindi nagdalawang-isip si FPJ na magbigay ng anumang maka- 
kaya niyang suporta para sa mga pagsisikap na kapaki-pakina- 
bang sa masang manggagawa at magsasaka. Bilang kandidato 
sa pagkapresidente noong nakaraang eleksyon, aniya, nagpaha- 
yag din ng interes si FPJ sa usapang pangkapayapaan at pagha- 


rap sa mga ugat ng gera sibil. 


Si FPJ ang pinakamahigpit na karibal ni Gloria Arroyo noong 
nakaraang eleksyon at isa sa mga naging biktima ng malawa- 
kang pandaraya at itim na propaganda ng rehimen. Sa tindi pa 
rin ng galit ng kanyang mga tagasuporta, tinanggihan at wina- 
sak nila ang mga padalang bulaklak nina Arroyo at mga kaalya- 
do niyang sina Jose de Venecia at Franklin Drilon. Inaasahang 
daan-daang libo hanggang milyong katao ang makikimartsa sa 
kanyang libing ngayong Disyembre 22. 

Namatay si FPJ sa ospital noong madaling araw ng Disyem- 
bre 14 sa edad na 65 anyos matapos siyang magkaroon ng ma- 
tinding stroke (pagbabara ng ugat sa utak). 


Depisit sa BOP sumirit 


SUMIRIT tungong 5459 milyon o 
525.7 bilyon nitong Nobyembre 
ang depisit sa balance of pay- 
ments (BOP) ng Pilipinas. Sa 
loob lamang ng Nobyembre, tu- 
maas nang $275 milyon ang 
depisit, kumpara sa 56 milyong 
pagtaas nito noong (Oktubre. 
Tina-tayang aabot ang depisit sa 
BOP sa 5516 milyon sa katapu- 
san ng taon. 

Ang pagsirit ng depisit sa 
BOP nitong Nobyembre ay pa- 
ngunahing idinulot ng pagbaba- 
yad ng gubyerno ng bahagi ng 
dambuhalang utang nito sa mga 
dayuhang institusyon. Hindi na 


mapunan kahit ng mga remitans 
ng mga overseas contract workers 
(OCW) ang utang na kinakalla- 
ngang bayaran ng gubyerno bu- 
wan-buwan. Aabot sa $8 bilyon 
o P448 milyon taun-taon ang 
ipinapasok ng mga OCW sa nag- 
hihingalong ekonomya ng bansa. 
Sa kabilang banda, aabot na sa 
P3.73 bilyon ang utang ng ban- 
sa. 

Ang BOP ay ang balanse ng 
halagang pumasok at lumabas sa 
bansa sa mga transaksyon tulad 
ng kalakalang panlabas, remitans 
ng mga OCW, dayuhang pamumu- 
hunan at pagbabayad ng utang. 

Deklarasyon 
ng tigil-putukan 


Komite Sentral 
Partido Komunista ng Pilipinas 


(PKP) ng unilateral na tigil-putukan ngayong 
panahon ng Kapaskuhan. 

Ang epektibidad ng deklarasyong ito ay mula 
12:00 ng hatinggabi ng Disyembre 23, 2004 hanggang 
12:00 ng hatinggabi ng Enero 2, 2005. 

Ang deklarasyong ito ay isinasagawa bilang paki- 
kiisa sa sambayanang Pilipino sa tradisyunal na pag- 
diriwang ng Pasko at Bagong Taon, at upang bigyang- 
daan ang selebrasyon ng mamamayan at mga rebolu- 
syonaryong pwersa sa ika-36 na anibersaryo ng Parti- 
do Komunista ng Pilipi- 
nas. 

Lahat ng yunit ng 
BHB ay mananatiling ar- 
mado at alerto at han- 
dang lumaban at bumi- 
go sa anumang pag-ata- 
ke at panliligalig ng 
mga regular at paramili- 
tar na pwersa ng AFP at 
PNP. 

Inilalabas ng PKP 
ang deklarasyon sa ka- 
bila ng patuloy na mga 
paglabag ng rehimeng 
Arroyo sa mga nakara- 
ang kasunduan. Kabi- 
lang dito ang mga pina- 
kahuling kasunduan sa 


Neer ang Partido Komunista ng Pilipinas 


Editoryal: Labanan ang 
pananalanta sa 
kagubatan 


Mga tampok sa 
isyung ito... 


PAHINA 3 


Trahedya sa Aurora 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 

Oslo, Norway na nagresulta sa suspensyon ng usapang 
pangkapayapaan. Tinalikuran ng GRP ang komitment 
nito na gumawa ng kongkretong pagsisikap para tutu- 
lan at ituwid ang malisyosong pagsasama sa PKP, BHB 
at sa Chief Political Consultant ng NDF Peace Panel na 
si Kasamang Jose Ma. Sison sa listahan ng US ng diu- 
manong mga terorista. Tuluy-tuloy din ang paglabag 
ng GRP at mga armadong pwersa nito sa mga probi- 
syon ng CARHRIHL at karapatang-tao ng mamamayan. 

Inilalabas ng PKP ang deklarasyon kasabay ng 
pagkundena sa sunud-sunod na malulupit na pag-ata- 
ke ng mga pasistang pwersa ng reaksyunaryong esta- 
do sa di-armadong mamamayang mapayapang nagpu- 
protesta o naggigiit ng kanilang mga demokratikong 
karapatan. Pangunahin dito ang pagmasaker sa mga 
welgista ng Hacienda Luisita. Nitong nakaraan, pinas- 
lang ng militar si Marcelino Beltran, tagapangulo ng 
Alyansa ng Magbubukid sa Tarlak (AMT) at isa sa mga 
tuluy-tuloy na lumahok sa welga sa Hacienda Luisita 
at testigo sa masaker laban sa mga salaring upisyal at 


Sunud-sunod na TO sa 
Central Luzon 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


